Van peten vanden kerchove en
jouff magriete vander logen
Tvonnisse vanden gedinge hangen tusschen peten vanden kerchove van bolenbeke
en jouffr magriete weduwe jans wilen vander logen sijnre sweger in deen zijde
en henrike vander beke van ossele in dande als van eene stucke erfs geheten de
heyde gelege inde pchie van ossele tussche de goede scloesters van grymbergen
en de goede svoirs henrix welc erve de voirs henric verloen hadde mette rechte
yesch daer om vanden voirs peten en jouffr magriete rastoer te hebben midts
dien dat sij de goede des voirs jans wilen vanderlogen die hem tvoirs erve
met anden erve vercocht hadde en daer af geloeft hadde genoech te doen aenh
veert hadde daer inne sij meynde dat sij niet gehouden en waen midts dien
dat hem jan vander logen de voirs heyde met aden erve ovgaf in alsulke rechte
als hij daer aen hadde en niet voerde en dat boden sij te thoenen dwelc hen de
voirs henric ovgaf te thoene op dat sij consten sprack hem oic aen van vier
tsijsguldene erflijc die uut den goeden ghinge die hma de wissele van bruessel
daer aen hadde die hij van hen begheerde afgedaen te hebbe daer af sij thoende
met eene platate van bruessel dat sij daeraf voe de stad van bruessel in rechte
gestaen hadde en dat de voirs henric daer gekent hadde dat hij de voirs goede
jege jane wilen vander loge met meer comers opde voirs vier guldene gecocht
hadde hoe wael hijse weygde te betalen midts dien dat hem de voirs heyde
afgewonne was voert seyde de voirs henric dat den comer uut den voirs goede
gaende en daer op hij de goede die hij jege janne vander logen creech die
geslage was op liii guldene en ix plc nu meer gedroech en verloepen was
wel de weerde van vierguldenen die hij met rechte hadde moete betalen
en dat boet hij te thoene hoepte daer om dat de voirs peter en sijn
sweger ham dat oic oprichten soude daer op de jouff en peter antwden
dat sij hem daer af gheen richtinge doen en souden al wae den tsijs
seder verhoepe inden lande oec en soude hij numermeer cone gethoene
dat hij daer af yet met rechte verloren hadde Ten dage van thoene thoenden
sij dat also sij hen vermete hadde en de voirs henric en volqua sijns vermets
met soe dat de hen scepen gemaent vanden meye wijsden voe een vonisse
nae aensprake atwerde en thonisse en nae dovgeve dat de voirs henric den
voirs peten en sijnre sweg ovgegeve hadde dat sij ongehouden souden sijn van
alsulker aenspraken als de selve henric te henwt gedaen hadde pnt pynnoc
milite abs witn vynck boys voshem scab lov oct xxv